CE ESTE PSIHOLOGIA TRANSPERSONALA? 


“Trebuie sa fii cineva inainte de a deveni nimeni" 
Jack Engler (in "Journal of Transpersonal Psychology", Vol. 16, 1984) 


Psihologia  transpersonala extinde cercetarea psihologica spre 
dimensiunea spirituala a existentei, punand accent pe studiul "starilor" si 
proceselor in care oamenii experimenteaza legaturi profunde cu interiorul 
fiintei, cu aspectele esentiale din universul care ne inconjoara. 
Este considerata ca cea de-a patra forta in psihologie si cea mai noua 
ramura a acesteia, ca o evolutie naturala a psihologiei umaniste, ingloband 
si cateva elemente din precursorii umanismului: psihanaliza si cognitivism- 
behaviorismul. 

Aceasta ramura a psihologiei promoveaza dezvoltarea si explorarea 
tuturor potentialitatilor latente ale fiintei umane, intre domeniile studiate 
fiind cuprinse: 

e formele ("starile") de constienta modificata. 
e practici si experiente din religiile lumii si din cadrul traditiilor 
esoterice. 
procesul de implinire a Sinelui. 
transformarile si evolutia constiintei. 
arta transpersonala - simboluri si arhetipuri transpersonale. 
metode si tehnici de cercetare ale manifestarilor transpersonale. 
maturizarea si optimizarea personalitatii. 
psihoterapia transpersonala si consilierea spirituala. 
abordari transpersonale in educatie. 
creativitatea, empatia si intuitia spirituala. 
experientele mistice si arhetipale. 
psihologia meditatiei. 


Psihologia transpersonala are doua obiective esentiale: 
I. Intelegerea experientelor transpersonale, temporare, a nivelurilor si 
formelor/starilor de constienta accesibile omului. 
II. Studiul si intelegerea dezvoltarii transpersonale a individului; a 
modificarilor permanente ale structurilor psihice si spirituale. 
Psihologia transpersonala ia in considerare intreg spectrul experientelor 
umane, incluzand psihopatologia, existentialismul si nivelurile spirituale. 
Modelele si teoriile sale nu rezulta din cercetarea bolilor psihice, ci pun 
accent pe experientele omului sanatos, matur, care doreste sa isi activeze 
toate capacitatile latente ale fiintei sale. Astfel, psihologia transpersonala 
este cel mai bine definita ca o psihologie a sanatatii si potentialitatilor 
umane. 
Pentru aceasta orientare psihologica, personalitatea umana nu este un scop 
in sine, ci o parte a fiintei umane care permite manifestarea Sinelui, un 
intermediar intre spirit si lume. Cu alte cuvinte, personalitatea este cea 
care mediaza intre personal si transpersonal. Eul obisnuit, format prin 
interactiunea cu elementele sociale si culturale reprezinta pentru psihologia 
transpersonala doar o manifestare a "ceva" mult mai larg si profund, care 
constituie de fapt esenta fiintei umane. Oricare ar fi denumirea pe care i-o 


dam: Sine, Self, Atman, Lumina, acesta este sursa si destinatia intregului 
proces evolutiv al omului. 


Psihoterapia transpersonala abordeaza omul integral, luand in 
considerare toate dimensiunile manifestarii umane: fizic, emotional, cognitiv 
si spiritual. Extinderea constientei dincolo de limitele eului este considerata 
fundamentala pentru vindecare. O caracteristica a abordarii metodologice 
din psihoterapia  transpersonala este integrarea practicilor clinice 
occidentale si a tehnicilor meditative, de extindere a constiintei specifice 
traditiilor spirituale orientale. Psihoterapia transpersonala faciliteaza 
evolutia  bio-psiho-spirituala si deschide portile pentru manifestarea 
luciditatii, creativitatii si intuitiei. 


O ISTORIE PE SCURT A PSIHOLOGIEI IRANSPERSONALE 


Abraham Maslow este considerat fondatorul psihologiei 
transpersonale. In 1968, el scrie in lucrarea "Toward a Psychology of Being" 
(Spre o psihologie a fiintarii): “Consider ca psihologia umanista, cea de-a 
treia forta, este una tranzitionala, o pregatire pentru o alta, transpersonala, 
trans-umana". 

In 1969, el a fondat Asociatia Americana de Psihologie 
Transpersonala, impreuna cu Carl Rogers, Viktor Frankl, Anthony Sutich, 
Stanislav Grof, Jim Fadiman. In acelasi an, asociatia a editat Jurnalul de 
psihologie transpersonala, care a grupat ani la rand studii si cercetari in 
domeniu. 

O a doua orientare, rezultata prin extinderea perspectivei 
transpersonale din psihologie spre sociologie, antropologie, etnologie, 
educatie, comunicare, a fost sustinuta de infiintarea Asociatiei 
Transpersonale Internationale (ATI). Aceasta a organizat conferinte in toate 
continentele: Islanda in 1972; Brazilia, Finlanda, SUA in1979; Australia, 
India in 1982; Elvetia, 1983; Japonia, 1985; Praga, SUA, 1992; Irlanda, 
1994; Brazilia, 1996. 

Noua paradigma si-a facut aparitia si in alte stiinte, in domenii conexe 

transpersonalului. Realitatile "ascunse", pana nu demult apartinand 
misticilor vor fi explicate si descrise prin teorii stiintifice. Drumul deschis de 
Albert Einstein (teoria relativitatii generalizate 1905), Werner Heisenberg 
(principiul nedeterminarii/incertitudinii, 1930) si Max Planck (teoria 
cuantica) va fi explorat pe larg prin cercetari moderne: teoria "bootstrap" a 
lui Geoffrey Chew (1977), ordinea "implicata"- David Bohm, teoria 
catastrofelor - Rene Thom, modelul holografic-Karl Pribram, Structurile 
disipative- Ilya Prigogine, cauzalitatea morfogenetica-Rupert Sheldrake, 
Gaia, fiinta planetara- James Lovelock (1972), matricile perinatale- Stanislav 
Grof (1972)... 
Toate acestea au deschis o noua viziune spirituala a existentei si dezvoltarii 
umane. Schimbarea paradigmei a fost favorizata si de cunoasterea 
extensiva a practicilor si metodelor orientale de transformare, multe dintre 
ele fiind adaptate pentru Occident. 

In Europa, psihologia are ca precursori pe C.G.Jung (care a utilizat 
prima data termenul de "transpersonal" in 1916), Roberto Assagioli- 
fondatorul psihosintezei, francezul Pierre Weil (cosmodrama), germanul 


Graf Durckheim cu terapia initiatica, austriacul Victor Frankl si logoterapia. 
s.a. Oficializarea transpersonalului in Europa s-a facut in 1987, cand a luat 
fiinta Asociatia Transpersonala Europeana. Aceasta a organizat congrese la 
Bruxelles (1984), Strasbourg (1990), Londra (1994), Varsovia (1997). 
Recunoasterea academica a psihologiei transpersonale in Europa a venit in 
1997, prin infiintarea de catre Academia britanica a unei sectiuni de 
Psihologie 'Transpersonala in cadrul Departamentului de psihologie. 
Dezvoltarea psihoterapiei transpersonale a fost sprijinita de infiintarea in 
1994 a Asociatiei Internationale de Psihiatrie Spirituala. Primul sau 
congres, desfasurat la Lyon (Franta) a avut tema "Meditatia si Psihoterapia" 
si a constituit punctul de plecare pentru abordarea transpersonala si 
spirituala in psihoterapie. Urmatorul simpozion, organizat la Sorbona in 
1995 a fost intitulat "Spiritualitatea: pluralitate si unitate". 

In prezent, reprezentanti marcanti ai psihologiei transpersonale sunt: 
Ken Wilber, Charles Tart, Claudio Naranjo, Roger Walsh, Frances Vaughan, 
Pierre Weil, Marc-Alain Descamps, Laura Boggio Gilot, Stanislav Grof, 
Arthur Deikmann, ].F.Bugental, Daniel Goleman, Elmer Green, Stanley 
Krippner, Lawrence LeShan, Michael Hutton. 


